અમદાવાદ: શહેરના પૂર્વમાં આવેલ શાહીબાગ અને કૃષ્ણનગર વિસ્તારમાં તસ્કરો એક જ રાતમાં બે મકાનમાં ઘૂસીને ૧૭ લાખની કિંમતના ૫૬ તોલા સોનાના દાગીનાની ચોરી કરીને ફરાર થઇ જતાં પોલીસબેડામાં દોડધામ મચી ગઇ છે. વેપારી અને સેલ્સ એક્ઝિક્યુટિવનો પરિવાર લગ્નમાં ગયો હતો તે સમયે તસ્કરોએ ચોરીની ઘટનાને અંજામ આપ્યો હતો. એક જ રાતમાં થયેલ બે ચકચારી ચોરીનો ભેદ ઉકેલવા માટે પોલીસ તેમજ ક્રાઇમ બ્રાંચે તપાસ શરૂ કરી છે.